สืบเนื่องจากไปงานเทศกาลอาหารไทย Thai Food Festival ที่หน้าลานศูนย์การค้าเซ็นทรัลเวิลด์มา เมื่อหลายอาทิตย์ที่ผ่านมา ได้ไปชิมอาหารกับเพื่อน พอดีเห็นร้านข้าวหมูแดงปฐมเลิศรสเลยลองซื้อมากินดู เพราะเคยเห็นเขาลงหนังสือแล้วก็มีคนบอกว่าอร่อย 

แต่โดยความรู้สึกส่วนตัวเราก็อยู่ในระดับที่ใช้ได้ให้เครื่องมาครบความเป็นข้าวหมูแดง ไข่เป็นยางมะตูมค่อนไปทางสุกก็โอเค หมูกรอบกับหมูแดงแข็งไปหน่อย แต่กุนเชียงก็โอเค แต่น้ำราดเขาเราว่ามันไม่เข้มข้นและจืดไปสักหน่อย ตัวซอสเปรี้ยว(จิกโฉ่วใช่ไหมนะ) มันก็ไม่ได้ช่วยเสริมรสอะ ไม่แน่ใจว่าเป็นเพราะมาตั้งบูธในงานหรือเปล่ารสชาติเลยไม่อร่อยอย่างที่เราคาดหวัง

ถ้าวันหลังมีโอกาสจะไปลองที่ซอยรางน้ำ เผื่อรสชาติจะต่างกันนะ 